|  |
| --- |
| **Referat fra bestyrelsesmøde i Grundejerforeningen Farum Kaserne** **16. september 2013** |

Dagsorden:

1. Valg af referent
2. Mobildækning
3. Gennemgang af Aktionslisten
4. Opfølgning på kvaliteten af grøn vedligeholdelse
5. Restancer til Grundejerforeningen
6. Opdatering af hjemmesiden
7. Hovedvagtens fremtid
8. Ibrugtagningstilladelser, nye bebyggelser
9. Eventuelt

Til stede:

Carsten Ildor Formand
Ann-Britt Sørensen Næstformand
Hans Eriksen Kasserer
Trine Hesselund Bestyrelsesmedlem
Henriette Ildor Suppleant
Tanya Simone Jørgensen Observatør

Fraværende:

Lars Carpens Bestyrelsesmedlem
Morten Mejer-Warnich Suppleant

1. Valg af referent:

Henriette blev valgt, som fast referent.

1. Mobildækning:

Bestyrelsen kunne blot tage forklaringen om det manglende teknikskab til efterretning. Efter henvendelserne til kommunen, er der observeret en heftig aktivitet i og omkring masterne ved varmecentralen, så bestyrelsen er enige om, at give teleselskaberne og teknikskabet en chance. Er der ikke sket en forbedring af dækningen indenfor de næste par måneder, gør bestyrelsen endnu et forsøg via kommunen.

1. Opfølgning på aktionslisten:
* Der udarbejdes en dispensationsansøgning til Furesø Kommune vedrørende græsslåning af naturgræsområder (spredningskorridorer ) i Garnisonsparken. Grundejerforeningen ønsker dispensation til at slå græsset oftere i et forsøg på at bekæmpe bl.a. vild pastinak og andre invasive arter på arealerne.
* Ansøgning om at etablere en hundeløbegård bag kælkebakken er, indtil videre, taget af aktionslisten. Dels fordi bestyrelsen ønsker at bruge ressourcerne på etableringen af et fælles legeplads – og opholdsområde med legeplads og boldbane, som er et massivt ønske for mange beboere på området, dels fordi bestyrelsen ikke har overblik over udgifterne til vedligehold- og renholdelse, som en løbegård vil kræve. Yderligere har kommunen tilkendegivet, at de for nuværende ikke kan give GF en dispensation til at opsætte et hegn til sådan en løbegård når kommunen fastholder sit krav overfor Golf banen om at de skal nedtage deres hegn.
* Optagelse af nye medlemmer i Grundejerforeningen: Bestyrelsen anmoder administrator om at optage AAB’s bebyggelse, som betalende medlemmer pr. 1. november 2013.

Bestyrelsen afventer møde med NCC vedrørende optagelse af Ejerforeningen Golf Residence, men forventer at optage denne ejerforening på samme tidspunkt.

* Benchmarking af administrationsaftale med DEAS er udsat til foråret, da bestyrelsen jf. ovenfor forventer en større tilgang af medlemmer de kommende måneder.
* Regler for brug af fællesarealer er udarbejdet og publiceret på hjemmesiden. Findes under: [www.farumkaserne.dk/grundejerforeningen/regler-for-faellesarealer/](http://www.farumkaserne.dk/grundejerforeningen/regler-for-faellesarealer/)
* Indstilling om ændret anvendelse af rekreativt område (ophold- og legeområde) er sendt til kommunen. Bestyrelsen afventer kommunens svar på indstillingen.
1. Opfølgning på kvaliteten af grøn vedligeholdelse:

Der var enighed om, at kontrollen med vores nye leverandør skal skærpes. Der er en del opgaver, som indgår i kontrakten, som bestyrelsen ikke mener bliver udført og der sker for mange skader på vores hække, plæner og træer i forbindelse med græsslåningen.

Formanden afholder et møde med leverandøren, herunder en fælleskontrol og opfølgning på kontrakten.

1. Restancer til Grundejerforeningen:

Der er glædeligvis ingen restancer.

1. Opdatering af hjemmesiden:

Ansvarlig for Grundejerforeningen: Carsten Ildor

Ansvarlig for Garnisonsparken: Carsten Riddersholm

Ansvarlig for Regimentsparken: Morten Warnich/Henriette Ildor

Ansvarlig for Fairway: afventer

Ansvarlig webredaktør: Morten Warnich

Der afholdes et møde mellem de ansvarlige ultimo oktober 2013.

1. Hovedvagtens fremtid:

Fremtiden for Hovedvagten skulle være behandlet politisk på Miljø, Teknik og Erhvervsudvalgets møde den 12. september 2013. Grundejerforeningen har ligesom Grundejerforeningen Ingeniørvænget fremsendt en indstilling til den fremtidige anvendelse, men da vores indstilling ikke var forelagt medlemmerne forud for mødet, blev behandlingen af sagen udsat.

Begge indstillinger kan læses, som bilag til referatet af 12. september 2013, Miljø, Teknik og Erhvervsudvalget på [www.furesoe.dk/Kommunen/DetPolitiskeLiv/PolitiskeReferaterOgDagsordener.aspx](http://www.furesoe.dk/Kommunen/DetPolitiskeLiv/PolitiskeReferaterOgDagsordener.aspx)

1. Ibrugtagningstilladelser, nye bebyggelser:

Bestyrelsen oplever en stigende tendens til at nyopførte boliger/bebyggelser tages i brug, inden fællesarealer, veje, belysning osv. er færdiggjort. Udover at de halvfærdige boligområder virker skæmmende på området, har det også betydelige konsekvenser for Grundejerforeningen, som mister medlemsbidrag, der skal dække de udgifter, som Grundejerforeningen har til drift og vedligeholdelse af fællesområder og faciliteter. Bestyrelsen har henstillet til kommunen, at ibrugtagningstilladelserne først gives, når alle anlægsarbejder er afsluttet.

1. Eventuelt:

Det er forsat forventningen, at de tre skulpturer, der udføres af elever fra Kunstakademiet – Billedhuggerskolen Charlottenborg kan opstilles på området og indvies i foråret 2014.

Der har været lidt problemer med manglende oprydning og rengøring af lokalerne efter lån af hovedvagten. Der indstilles derfor til alle, der låner lokalerne via Grundejerforeningen, at man sørger for at rydde op efter sig, herunder ikke efterlader brugte kopper, glas osv. i køkkenet, fjerner evt. affald fra forplejning og tørrer bordene af.